1991 йылда Яҡутск ҡалаһында үткәрелгән Бөтә донъя халыҡ-ара традицион халыҡ музыка ҡоралдары фестивалендә «Донъяның виртуоз ҡумыҙсыһы» исеменә лайыҡ булды. Ә 1998 йылда Австрияла ойошторолған Икенсе халыҡ-ара фестивалгә ул жюри ағзаһы булараҡ саҡырыла. Бында уға «Халыҡ-ара класс оҫтаһы» тигән маҡтаулы исем бирәләр. Был исем Роберт Заһретдиновҡа бөтә донъя буйлап йөрөп, уҡыу йорттарында мастер-кластар күрһәтергә хоҡуҡ бирә. Ул Австрияла, Бельгияла, Болгарияла, Голландияла, Польшала, Швейцарияла оҫталыҡ дәрестәре үткәрә. Атап үтелгән дәүләттәрҙән тыш, виртуоз ҡумыҙсы гастролдәр менән Германияла, Италияла, Монголияла, Норвегияла, Финляндияла була.